۱۴۴۶-۷-۲۵ تاریخ نشر شوی خبرونه مرکزی ریاست ‏سعودی عربستان ‎#افغانی_سرې_میاشتې سره د ١٠٠ ټنه خُرماوو مرسته ترسره کړه! نن یکشنبه د رجب د میاشتې پر ۲۵مه، د سعودی عربستان هېواد له لوری له اړمنو او بېوزلو کورنیو سره د مرستې په موخه افغانی سرې میاشتې ته ۱۰۰ ټنه خُرما د سرپرست عمومی رٸیس ښاغلی شیخ الحدیث شهاب الدین دلاور، د نوموړی د مرستیال ښاغلی حافظ عزیز الرحمن او په افغانستان کې د سعودی عربستان د سفیر ښاغلی فیصل بن طلق البقمی په شتون کې وسپارل شوه. د یادې مرستې د سپارلو پر مهال د افغانی سرې میاشتې سرپرست عمومی رئیس د سعودی عربستان له دوامداره او همېشنیو مرستو څخه د مننې ترڅنګ د دواړو هېوادونو ترمنځ اړیکې له عقیدتی او فرهنګی پلوه تاریخی او مهمې وبللې. دا راز ښاغلی دلاور افغانستان د تېرو څو لسیزو ناخوالو او اقلیمی بدلونونو له امله یو ځپل شوی هېواد یاد کړ او له ټولو کورنیو او بهرنیو خیریه بنسټونو څخه یې د بیړنیو او اړینو مرستو غوښتنه وکړه. ورپسې په افغانستان کې د سعودی عربستان سفیر په خپلو څرګندونو کې خوښې څرګنده کړه، چې توانېدلی د افغانانو لاسنیوی وکړی او راتلونکی کې یې د ورته بشرپالو مرستو د دوام ژمنه وکړه. مرکزی ریاست د سوری زړه پر ناروغۍ اخته ۳۱ ماشومان کورنیو روغتونونو ته ور وپېژندل شول! نن یکشنبه د رجب میاشتې پر ۲۵ مه، ‎#افغانی_سرې_میاشتې د تېر په څېر یو ځل بیا ۳۱ تنه د سوری زړه په رنځ اخته ماشومان پلازمېنه کابل کې ۶ کورنیو روغتونونو ته د درملنې او عملیات په موخه ور وپېژندل. د یادونې وړ ده، چې د یادو ناروغو ماشومانو درملنه او عملیات د افغانی سرې میاشتې په مالی لګښت ترسره کېږی. هلمند ‏هلمند ولایت کې د ورښتونو له امله پر زیانمنې شوې کورنۍ د غیر خوراکی توکو مرسته ووېشل شوه! نن یکشنبه د رجب د میاشتې پر ۲۵مه، د ‎#افغانی_سرې_میاشتې له لوری د هلمند ولایت د ناوې ولسوالۍ په خسر آباد سیمه کې د ورښتونو له امله له یوې زیانمنې شوې کورنۍ سره ۳ قلمه د غیر خوراکی توکو مرسته ترسره شوه، چې ۶ کمپلې، ۱ سیټ د پخلنځی توکی او ۶ د اوبو بوشکې په کې شاملې وې.